ตรงหัวอวัยวะเพศผมมันลอกออกมาครับ เป็นขาวๆ ไม่รู้สาเหตุเกิดจากอะไรเพราะอยู่ดีๆก็เป็นเอง ผมจะเป็นอะไรไม่ครีบ เบื่องตนยังไม่มีอาการอะไรเพิ่มเติมคระบ แค่ลอกเฉย ผมอยากทราบวิธีปฏิบัติตัวด้วยครับว่าต้องทำยังไงถึงจะหายเร็ว
สวัสดีค่ะ บริเวณปลายอวัยวะเพศที่ลอก อาจเกิดจาก- ผิวแห้ง จากการใช้น้ำอุ่น น้ำร้อนล้างทำความสะอาด หรือการนอนแช่น้ำอุ่น รวมถึงการฟอกทำความสะอาดบ่อยเกินไป ถูรุนแรงเกินไป- ผิวลอกจากการระคายเคือง เช่น จากสารเคมีที่อยู่ในสบู่ โลชั่น ครีม น้ำหอม ผงซักฟอก น้ำยาซักผ้า น้ำยาปรับผ้านุ่ม เป็นต้น มักมีอาการแสบหรือคันร่วมด้วย- ติดเชื้อรา เช่น โรคกลาก (Ringworm) แต่จะเห็นมีผื่นสีแดงๆ และมีขุยสีขาวๆ ปกคลุม ร่วมกับมีอาการคันทั้งนี้ หากไม่ได้มีอาการแสบ คัน ก็ไม่น่าเกิดจากการระคายเคือง และไม่น่าเกิดจากการติดเชื้อรา ดังนั้น ในเบื้องต้น แนะนำควรดูแลแบบผิวแห้งไปก่อน ได้แก่ การใช้น้ำธรรมดาที่อุณหภูมิห้องในการอาบน้ำและ ฟอกทำความสะอาดอวัยวะเพศ ไม่ควรใช้น้ำอุ่น น้ำร้อน และไม่ควรล้างบ่อยเกินไป ให้ล้างเฉพาะเวลาอาบน้ำ ใช่สบู่ที่มีความอ่อนโยน ไม่มีน้ำหอม ไม่ใช้สบู่ที่ทำให้ผิวขาวต่างๆ หรืออาจงดการใช้สบู่หรือสบู่เหลวต่างๆ ไปก่อน ให้ใช้เฉพาะน้ำเปล่าไปก่อน การการถูทำความสะอาด ก็ควรใช้นิ้วมือเท่านั้น ไม่ควรใช้ใยขัดตัวหรือฟองน้ำค่ะ เป็นต้น แต่หากอาการไม่ดีขึ้น เป็นมากขึ้น หรือมีอาการแสบ คัน แนะนำควรไปพบแพทย์เพื่อตรวจรักษาค่ะ